Drieëfees in Absa Onder-21 B-Afdeling
Daar was ‘n drieëfees afgelope naweek in die Absa Onder-21 Provinsiale Kampioenskapsreeks se B-Afdeling.
‘n Gemiddeld van 11 drieë per wedstryd was ‘n kenmerk van die naweek se spel, met die puik vertoning deur die Limpopo Blou Bulle se span weer opvallend.
Die span van Polokwane het die Steval Pumas in die Peter Mokaba Stadion in Polokwane met 53-19 geklop. Dit was hul tweede agtereenvolgende oorwinning.
Willem Engelbrecht was die groot uitblinker vir die tuisspan en het drie keer gedruk. Die Pumas-losskakel Morne van den Berg het heelwat ondernemingsgees vir sy span getoon, maar die tuisspan was veels te sterk.
Limpopo Blou Bulle 53 (22). Drieë: Bernard Nortje, Donovan O’Grady, Jonty Sheldon, Enslin Scholtz, Willem Engelbrecht (3), Wolta Msweni. Doelskoppe: Scholtz (5). Skepdoel: Scholtz.
Steval Pumas 19 (7). Drieë: Christo Nelson, Corne Rautenbach, Johan Pretorius. Doelskop: Morne van den Berg, Juan van der Merwe.
Twaalf drieë was die bonus vir die toeskouers wat vroeg genoeg opgedaag het om die Regent Boland Onder-21 span se wedstryd teen die SWD Arende dop te hou. Die Boland het die wedstryd met 56-24 gewen en nege keer gaan druk. Arno Fortuin, Conway Pretorius en Dylan Joseph het twee keer elk agter die pale gaan kuier.
Regent Boland 56 (44). Drieë: Arno Fortuin (2), Conway Pretorius (2), Johan Lambrechts, Dylan Joseph (2), Kirwan Horsemend, Wade Schoor. Doelskoppe: Ashley Esau (3), Sherwin Dyson. Strafdoel: Esau.
SWD Arende 24 (3). Drieë: Chris Willemse, Dillin Snel, Marcelino Marais. Doelskoppe: Willemse (3).
Die wedstryd tussen die Valke en GWK Griekwas was uiters opwindend, maar soos verlede week het die Valke se swak skopwerk pale toe hulle die wedstryd gekos. Die tuisspan kon nie een van sy vyf drieë verdoel nie en het uiteindelik met 39-28 teen Griekwas vasgeval.
Friedle Olivier en Maxwell Sehoole het elk twee keer vir die Valke gedruk.
Puntemakers: Valke 28 (23). Drieë: Adriaan van den Berg, Friedle Olivier (2), Maxwell Sehoole (2). Strafdoel: Deon Hendrikz. GWK Griekwas 39 (12). Drieë: Grant Diamonds, George du Raan, Hendrik Pretorius, Jaco de Jager, Thinus van der Merwe, Ruan Roets. Doelskoppe: Juan Vos, Jonty Gray (2). Strafdoel: Gray.
Die OP Kings was veels te sterk vir die Down Touch Griffons en het 58-7 gewen nadat hulle 39-0 voor was met rustyd. Die tuisspan het 10 keer gaan druk, met Lonwabo Ntleki wat ‘n driekuns behaal het.
OP Kings 58 (39). Drieë: Aidon Davis, Fred Roberts, Lonwabo Ntleki (3), Marlou van Niekerk, Siphe Pungwaza, Siviwe Soyizwapi (2), Wayven Smith. Doelskoppe: Sonwabo Majola, Van Niekerk (2), Juan Smit.
Down Touch Griffons 7 (0). Drie: Wayne Ludick. Doelskop: Ryno Venter.
•In die Onder-19 kompetisie het sake meer gelykop verloop, maar die Limpopo Blou Bulle het ook hier ‘n groot sege behaal.
Die tuisspan het Steval Pumas met 62-14 geklop en tien drieë gedruk. Regent Boland het SWD Arende met 24-14 geklop en vier drieë gedruk vir ‘n belangrike bonuspunt. Phil-Lee George het twee daarvan aangeteken. Die Valke se Onder-19 span was aan die wenkant teen GWK Griekwas en het 31-2- gewen. Losskakel Matthys Venter het al vier sy span se drieë verdoel en met ‘n strafdoel geslaag.
Die wedstryd tussen die OP Kings en Down Touch Griffons het goeie rugby opgelewer. Die Kings het 42-20 gewen nadat hulle 21-13 voor was met rustyd. Losskakel Bradley Swarts het al ses sy span se drieë verdoel.
•All results and run of play statistics of the Absa Under-19 and Absa Under-21 B-Division matches are available on the site. Just click on the results section of the page and search for the relevant match.